????ร้านเปิดใหม่บนถนนสันกำแพงสายใหม่ มีทั้งกาแฟและไอศครีมโฮมเมด ส่วนเมนูอาหารยังมีไม่มากนักเป็นเมนูง่าย ๆ ด้านในเป็นรีสอร์ท มีบ้านเป็นหลัง ๆ ประมาณ 20 หลัง ด้วยเนื้อที่ที่กว้างขวางและอยู่ชานเมืองทำให้บรรยากาศโดยรอบเงียบสงบเหมาะแก่การพักผ่อน ร้านก็หาไม่ยากถ้ามาจากตลาดเจริญเจริญก็ตรงไปทางแม่ออนแล้วU-turnตรงสามแยกไฟแดงบ่อสร้าง ขับมาอีกหน่อยก็เห็นร้านอยู่ซ้ายมือ
????เรื่องของรสชาดเครื่องดื่ม กาแฟออกจะจืดไปนิด ถ้าปรับเรื่องนี้น่าจะดี ส่วนโกโก้ร้อนก็อร่อยดี ช่วงนี้เปิดร้านใหม่มีโปร 1 แถม 1 ด้วย ไอศครีมโฮมเมดก็ดูน่าทาน วันนี้เลือกChocolate caramel เป็น topping คู่ honey toast ก็อร่อยดี ที่ร้านเค้าเจาะขนมปังทำเป็นชิ้นพอดีคำมาให้เลยไม่ต้องเสียเวลาหั่นเอง ใครผ่านไปผ่านมาแถวนั้นก็ลองแวะไปชิมกันดูนะจ้ะ ????